Laskesuusatamise MK-etapp Anterselvas. Naiste 15 km
Snuukri suurturniiril UK Championshipil nähti vähem kui 24 tunni jooksul juba teist maksimaalset seeriat.
Kui teisipäeval tuli sellega toime tänavune MM-finalist Kyren Wilson, siis kolmapäeval suutis sama eksmaailmameister Stuart Bingham.
Tänavune november on üldse üks ajaloo edukamaid kuid 147-punktiste seeriate seas, sest kui juurde arvestada ka Shaun Murphy Saksamaa lahtiste ja Judd Trumpi Põhja-Iirimaa lahtiste saavutused, on neid 16 päeva jooksul kirjas juba neli.
Binghami jaoks oli avaringis maailma 116. numbri Zak Surety vastu mängitud 147 karjääri seitsmes ja vastavas kõigi aegade edetabelis annab see talle Ronnie O'Sullivani (15), Stephen Hendry (11) ja John Higginsi (11) järel kõigi aegade neljanda koha.
Bingham alistas Surety 6:2 ja läheb järgmises ringis kokku kas Andrew Higginsoni või James Cahilliga.
Toimetaja: Siim Boikov